Кніжны кірмаш у Беластоку з’яўляецца найбольшай гэтага тыпу імпрэзай на ўсход ад Віслы. Свае кніжкі прэзентуюць тут больш за 50 выдавецтваў з цэлай Польшчы. У час кірмашу адбываюцца таксама спатканні з пісьменнікамі. Заўтра са сваімі чытачамі сустрэнецца беларускі творца з Гайнаўшчыны, сёлетні лаўрэат літаратурнай узнагароды прэзідэнта Беластока Міхась Андрасюк. Пачатак сустрэчы ў 11 гадзін у гандлёвай зале па вуліцы 11 Лістапада.